Cuneiform Tablet TC 2 22
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR ú pu-šu-ke-en₆ qí-bi₄-ma um-ma kur-ub-IŠTAR-ma lu-qú-tí ša šé-ep im-dí-DINGIR ša ta-áš-pu-ra-ni-ni um-ma a-tù-nu-ma ša qí-a-pì-im ni-qí-ip ú ší-ta-am ba-tí-iq ú wa-tù-ur ni-da-ma KÙ.BABBAR nu-šé-ba-lá-kum a-ḫu-a-a a-tù-nu lu ta-qí-pá lu ba-tí-iq ú wa-tù-ur ta-dí-na KÙ.BABBAR É kà-ri-im ma-lá na-dá-ku-ni té-er-ta-ak-nu za-ku-tum a-na pá-ni-a li-li-kam 2.5 ma-na ḫu-sà-ra-am SIG₅ wa-at-ra-am ú kà-sà-am ša ḫu-sà-ri-im ku-nu-ki-a a-me-ta na-áš-a-ku-nu-tí šu-ma 6 ma-na KÙ.BABBAR ú e-li-iš ḫu-sà-ra-am dí-na šu-ma 0.5 ma-na KÙ.GI pá-ša-la-am ú e-li-iš kà-sá-am dí-na šu-ma la i-ta-áb-ší-ma la ta-ta-ad-na ḫu-sà-ru-um ú kà-sà-am a-dí a-lá-kà-ni li-bi₄-ší ú a-na-kam ší-ma-am ša ba-lá-ṭí-a a-mu-ur-ma ša KÙ.BABBAR 10 ma-na ú 15 ma-na KÙ.BABBAR a-na ṣí-ib-tí-im a-al-qé-ma a-áš-a-am a-ḫu-a-a a-tù-nu lu i-na lu-qú-tí-im pá-ni-tí-im lu i ší-mì-im ša a-me-ta ub-lá-ku-nu-tí-ni ta-ta-ad-na KÙ.BABBAR ku-un-kà-ma bu-ur-sú-en₆ a-na pá-ni-a lu-ub-lam šu-ma bu-ur-sú-en₆ lá-šu a-na DUMU um-mì-a-ni-im pá-ni-e-ma dí-na-ma lu-ub-lam šu-ma KÙ.BABBAR i-na lu-qú-tim la-šu a-ḫu-a-a a-tù-nu KÙ.BABBAR i-na ra-ma-na-tí-ku-nu dí-na <big_gap> ma <gap> ni <big_gap><gap> ITU.1.KAM ú ITU.2.KAM li-be-el-ku-nu-ma gi₅-im-la-ni a-na pu-šu-ke-en₆ qí-bi₄-ma 1 ma-na ḫu-sà-ra-am ša ta-áš-pu-ra-ni ni-il₅-qé a-me-ta <big_gap>-kà na-áš-a-kum